Det var i august i 2010 at Hagavei var så desperat etter å få hjelp til sin syke kone, at han så seg nødt til å drapstruet legen, skriver Rana Blad.

Kona Janeth Hagavei var så dårlig at hun ikke kunne sitte oppreist på venteværelset. I stedet for å kontakte Nesna legevakt, kjørte han direkte til legevakta på Mo.

– Hun lå på en benk mens jeg henvendte meg i luka og ga beskjed om at vi trengte øyeblikkelig hjelp. Jeg fikk beskjed om at det skulle vi få. Men ingen ting skjedde til NRK.no.

– Tilstanden ble stadig verre, og Janeth begynte å svime av på sofaen. Jeg mistet kontaktet med henne, og ble redd. Et kvarter senere gikk vi tilbake til luka, og ba om hjelp nok en gang. Jeg begynte å bli irritert, men jeg fikk på nytt beskjed om å vente.

Spiste middag

Hagavei gikk tilbake til kona, men fortsatt skjedde ingenting.

– Jeg gikk tilbake en gang nummer tre. Og da var jeg blitt forbannet. Da hadde vi ventet i nesten en halv time. Men jeg fikk bare beskjed om å roe meg ned og at de ikke likte tonen min.

Rett etterpå kom en sykepleier som gjenkjente Janeth, og så at det var alvorlig. Hun fikk lagt kvinnen inn på en undersøkelsesrom mens hun ventet på legen.



– Tida gikk, og plutselig fikk Janeth krampeanfall og spasmer. Da kunne jeg ikke vente lenger. Jeg gikk ut av rommet, over gangen og inn første dør.



Jarle kom til bakrommet til resepsjonen og ropte at kona trengte hjelp og at noen måtte komme øyeblikkelig. Inne på bakrommet satt legen og spiste middag.

– Han gjorde ingen miner til å komme, og da bestemte jeg meg for å ringe politiet, forteller Jarle til NRK.no.

Forbannet

Et par minutter senere fikk han kontakt med politiet. Da gikk han over gangen og kontaktet legen igjen.

– Jeg sa til han at om jeg ikke fikk hjelp kom det til å gå han ille. Da reagerte han. Han la fra seg bestikket, reiste seg og kom ut i gangen og var mildt sagt forbannet. Det var tydelig at hadde avbrutt noe viktig – nemlig middagen hans.



Deretter skjedde det som Jarle beskriver som en krasj i korridoren.

– Jeg var på vei tilbake til undersøkelsesrommet da han stilte seg i veien. Jeg kom meg ikke inn. Han mente jeg måtte forlate området. Jeg hadde fortsatt politiet på tråden, og vurderte det slik at det beste var å forlate stedet. Jeg avsluttet samtalen med politiet og forlot legevakten til NRK.no.



Han ventet ute til politiet ankom stedet. Kona ble da sendt til mottakelsen. Janeth lå på sykehus i 18 dager etter hendelsen.

Uansvarlig pasienthåndtering

Rana Blad skrev på lørdag om legen som er beskyldt for uansvarlig håndtering av flere pasienter. Beskyldningene som rettes mot legen kommer fra både pasienter og helsepersonell, og på ett år har sju ansatte sluttet i sine stillinger under ledelse av legen.

Avisa skriver at Helgelandssykehuset Rana har sendt bekymringsmelding til Helsetilsynet i Nordland. Fylkeslege i Nordland, Jan-Petter Lea, bekrefter å ha mottatt klagene og sier at disse ble videresendt Statens helsetilsyn i Oslo i slutten av april. Lea forteller også at det er levert flere klager på legen også etter dette.

– Saker som vi vurderer som alvorlige sendes videre til Statens helsetilsyn som kan gi en formell reaksjon hvis saken gir grunnlag for det sier Lea til Rana Blad.

Frykter for pasientenes helse

Ifølge avisa skal i tillegg ti sykepleiere ved legevakten sendt brev til helse- og sosialsjef, Kåre Nordnes jr. I brevet har de ansatte beskrevet flere situasjoner der legen skal ha håndtert pasienter på en uansvarlig måte:

"Vi føler at pasienter ofte forlater Rana legevakt ubehandlet, feilbehandlet og misfornøyde når legen er vakthavende lege. Vi er redde for at pasienter skal bli alvorlig skadelidende på grunn av legen. Dette kan ha skjedd allerede."

Avisa skriver at tidligere fastlege i Rana, Geir Bruun, har fungert som medisinsk rådgiver for Nordnes og deltatt på flere møter der klager mot legen har blitt behandlet. Han forteller at møtene har ført til en viss korrigering i forhold til legens praksis.

Lærte de ansatte å jukse

Legen beskyldes også for juks med refusjonsordningen. En av hans tidligere kollegaer forteller til Rana Blad at legen lærte også henne å jukse.

– Legen ville at vi skulle ta vanlig takst for pasienter med frikort og at jeg skulle plusse på tilleggsutstyr for å få tilbakebetalt av Helfo (helseøkonomiforvaltningen, red.anm.).

Statens helsetilsyn har ikke gjort et endelig vedtak i saken, skriver avisa.

NRK Nordland har vært i kontakt med legen, som sier han ikke vil kommentere saken på grunn av taushetsplikt til NRK.no.

Kommunen gransker saken

Helse- og sosialsjef i Rana kommune, Kåre Nordnes jr, sier han ikke har hørt om saken før den ble slått opp i Rana Blad i dag.

– Det kan se ut som dekningen av saken er ensidig, men vi vil vurdere å melde den til Helsetilsynet, og snakke mer med de ansatte på Legevakta om denne saken, sier Nordnes jr.

Han har allerede snakket med flere av personalet som var til stede da denne hendelsen fant sted, og de har en noe annen versjon av det som skjedde.



Nordnes jr. understreker at kommunen ser alvorlig på saken, og at de vil vurdere å be Helsetilsynet granske den. – Slik at en nøytral part eventuelt kan ta stilling til den.